open-index/open-wikipedia-markdown huggingface dataset:
Euroopa Parlamendi ajakirjanduspreemia

**Euroopa Parlamendi ajakirjanduspreemia** (ingl *European Parliament Journalism Prize*) on iga-aastane tunnustus, mille Euroopa Parlament annab välja alates 2008. aastast ajakirjanikule või ajakirjanikele, kes on meedias selgitanud üle-euroopaliselt olulisi teemasid või aidanud avalikkusel mõista Euroopa Liidu institutsioonide tegevust ja poliitikate sisu.

Preemia antakse välja neljas kategoorias: trükimeedia, raadio, televisioon ja internet. Auhinnafondi suurus on  20 000 eurot. Iga kategooria peapreemia on 5000 eurot.

Konkurss kuulutatakse välja märtsis. Konkursile saab esitada töid, mis on kas ühelt autorilt või autorite grupilt, kus kaasautoreid ei tohi olla rohkem kui 5. Esitada võib ka asjakohaseid teemasarjade osi, mis on avaldatud või eetris olnud ajavahemikul eelnenud aasta 1. maist kuni käesoleva aasta 30. aprillini mõnes EL ametlikus keeles. Konkursil saavad osaleda Euroopa Liidu riikide tegevajakirjanikud.

Võitjad selguvad septembris. Üheksaliikmeline žürii valib 27 liikmesriigi parimate tööde seast välja neli laureaati, kellele antakse autasud üle oktoobris.

* 2008 võitjad: Kirsten Wörnle (Saksamaa) ja Wolfgang Böhm (Austria), Pete Pakarinen (Soome), Shirin Wheeler (UK) ja Lars Feldballe Petersen (Taani), Mircea Radu Lipovan ja Andreea Manzat (Rumeenia)
* 2010 võitjad: Witold Szabłowski (Poola), Kajsa Norell ja Nuri Kino (Rootsi), Zsolt Németh (Ungari), James Clive-Matthews (Ühendkuningriik)
* 2011 võitjad: Romain Gubert (Prantsusmaa), Massimiliano Nespola (Itaalia), Tero Koskinen (Soome), Steffen Wurzel (Saksamaa) 

## Viited
Eesti Klubi

**Eesti Klubi** on Eestis tegutsev klubi, mille eesmärk on kaasa aidata eestluse kestmisele ja edendamisele. Klubi kanti Äriregistrisse 2003.

Klubis on 108 liiget. Klubi juhatuse esimees on Andro Roos.

Klubi on Eesti Kultuuriseltside Ühenduse liige.

## Viited

## Välislingid
*Klubi koduleht
Ricky Wysocki

**Richard ″Ricky″ Wysocki** (sündinud 5. juunil 1993 Brunswickis Ohio osariigis USA-s) on Ameerika Ühendriikide elukutseline kettagolfimängija.

Wysocki hakkas elukutseliseks 2010. aastal. Tema karjääritulu on $444 168.76 (28.04.2021 seisuga).

Wysocki on kahekordne PDGA maailmameister ja teda peetakse üheks maailma parimaks mängijaks, kes jagab Paul McBethiga 2021 aprilli seisuga kõrgeimat PDGA reitingut (1055).

## Märkimisväärseid võite (86)
Wysocki tunnistati PDGA aasta parimaks uustulnukaks aastal 2011 ja aasta parimaks meesmängijaks aastal 2012.

Wysocki on kahekordne maailmameister (2016–2017), mõlemal korral võites viiekordset maailmameistrit Paul McBethi. Samuti võitis ta 2016. aastal PDGA rahvusvahelise tuuri, kettagolfi maailmatuuri punktide seeria ja kettagolfi elukutseliste punktide seeria.

### Tähtsamad võidud (6)

### Rahvusvahelised võidud (11)

### Kokku

### Statistika

## Viited
Erik Püvi

**Erik Püvi** (13. aprill 1931 – 21. juuni 1976) oli eesti lühijutuautori kirjanduslik pseudonüüm, mille all on ilmunud kolm jutukogu. 

Tema sulest on ilmunud följetonivalimik "Vilistav eesel" (Tallinn : ajakiri Pikker, 1975, 112 lk), lühijutukogu "Peeglike seinal" (Tallinn : Eesti Raamat, 1976, 120 lk) ja vanemale koolieale mõeldud jutustuste kogumik "Eluõigusmäng" (Tallinn : Eesti Raamat, 1977, 94 lk). 

Autori kodanikunimi oli Erik Püüsalu.

## Viited
Sardar Vallabhbhai Pateli rahvusvaheline lennujaam

**Sardar Vallabhbhai Pateli rahvusvaheline lennujaam** (SVPIA) (IATA: **AMD**, ICAO: **VAAH**) on rahvusvaheline lennujaam, mis teenindab Ahmedabadi ja Gandhinagari linna Indias. Lennujaam asub Hansolis, umbes 9 kilomeetrit Ahmedabadi kesklinnast. Lennujaama läbis 2017. aasta aprillist kuni 2018. aasta märtsini rohekem kui üheksa miljonit reisijat.
Philip Meersman

**Philip Meersman** (sündinud 1971) on belgia luuletaja. Kirjutab hollandi, inglise, prantsuse, saksa ja hispaania keeles.

Tema tegevusvaldkondadeks on impro, installatsioonid kõladest ja luulest, eri valdkondade performatiivne seostamine, sotsiopoliitilised ja keskkondlikud vaatlused eri riikides ja kultuurides.

Meersman on rahvusvahelise Zaumi Akadeemia liige ja selle Belgia haru president. Rahvusvahelise luuleühenduse "DAstrugistenDA" (asutatud 2005) liige. Esines selle rühma koosseisus 2017. aasta kirjandusfestivalil Prima Vista. Kaasasutaja ja liige kunstikollektiivides JA!, BruSlam ja TnXR.

Ta on Belgia ja Euroopa luuleslämmi meistrivõistluste koordinaator, luule- ja *performance*'i-õpetaja ning luuleprogrammeerimise katsetaja ja nõustaja.

Teda on tõlgitud 15 keelde, avaldatud rahvusvahelistes ajakirjades ja antoloogiates. 2014. aastal ilmus New Yorgis tema raamat "This Is Belgian Chocolate: Manifestations of Poetry, Three Rooms Press".

Eesti keeles on Philip Meersmani tekste ilmunud kogumikus "DAstrugistenDA ütleb" (2017, kirjastus Luul, tõlkijad Kersti Unt, Aare Pilv ja Rauno Alliksaar)

## Viited

## Välislingid
* Philip Meersman veebilehel Poets & Writers
Ngurah Rai rahvusvaheline lennujaam

**Ngurah Rai rahvusvaheline lennujaam** (indoneesia keeles: **Bandar Udara Internasional Ngurah Ra**i) (IATA: **DPS**, ICAO: **WADD**), ametlikult tuntud kui **I Gusti Ngurah Rai rahvusvaheline lennujaam**, on peamine lennujaam Balil. Lennujaam asub umbes 13 kilomeetrit Denpasari kesklinnast. Lennujaama läbis 2017. aastal rohkem kui 22 miljonit reisijat.
Brisbane'i lennujaam

**Brisbane'i lennujaam** (IATA: **BNE**, ICAO: **YBBN**) on peamine rahvusvaheline lennujaam, mis teenindab Brisbane'i ja Kagu-Queenslandi. Lennujaama lendab 31 lennufirmat ning lennujaamas on 50 riiklikku lennuliini ja 29 rahvusvahelist lennuliini. Lennujaama läbis 2017. aastal rohkem kui 23 miljonit reisijat. 

Lennujaam on Virgin Australia jaoks üks tähtsamaid kodulennujaamu, see on ka Qantase kodulennujaam.
Phuketi rahvusvaheline lennujaam

**Phuketi rahvusvaheline lennujaam** (tai keeles: ท่าอากาศยาน ภูเก็ต) (IATA: **HKT**, ICAO: **VTSP**) on rahvusvaheline lennujaam, mis teenindab Phuketi provintsi Tais. Lennujaam asub umbes 32 kilomeetrit Phuketi kesklinnast. Lennujaam mängib suurt rolli Tai turismis, kuna Phuket on üks populaarsemaid turismi sihtpunkte Tais.

2017. aastal läbis lennujaama üle 18,8 miljoni reisija.
Eesti Moritz Hermann Jacobi Selts

**Eesti [[Moritz Hermann Jacobi]] Selts** (inglise *Estonian Society of Moritz Hermann Jacobi*) oli Eesti mittetulundusühing, mille eesmärk on edendada Eestis tugevvooluelektrotehnikaga seonduvat.

Selts kanti Äriregistrisse 1999 ning kustutati aastal 2024.

## Viited

## Välislingid
*Seltsist TTÜ elektroenergeetika ja mehhatroonika instituudi kodulehel
Ehituskonstruktsioonid (sari)

"**Ehituskonstruktsioonid**" on õpikute sari ehituskonstruktsioonide alalt, mis ilmus aastatel 1960–1972.

Ühtse kujundusega raamatusarja köited ilmusid Tallinna Polütehnilise Instituudi ehituskonstruktsioonide kateedri õppejõudude sulest, professor Heinrich Laulu üldjuhendamisel. Aastatel 1960–1962 ilmus viis õpikut Eesti Riiklik Kirjastuses ja 1969–1972 kolm õpikut kirjastuses Valgus.

Autorite kollektiiv (Heinrich Laul, Johannes Aare, Leonid Allikas, Valdek Kulbach, Valter Raidna ja retsensent Evald Vaino) pälvis 1970. aastal Nõukogude Eesti preemia teaduse, tehnika ja tootmise alal. 

## Sarjas ilmunud teosed
*1960 – Heinrich Laul. "Raudbetoon I". [õppevahend Eesti NSV kõrgematele õppeautustele]. Toimetanud Leonid Allikas, retsenseerinud Evald Vaino. – Tallinn : Eesti Riiklik Kirjastus. – 512 lk https://www.raamatukoi.ee/cgi-bin/raamat?55371
*1960 – Valter Raidna. "Kivikonstruktsioonid". [õpik]. – Tallinn : Eesti Riiklik Kirjastus. – 316 lk https://www.raamatukoi.ee/cgi-bin/raamat?100653
*1961 – Johannes Aare, Valdek Kulbach. "Metallkonstruktsioonid I". [käsiraamat ehitusinseneridele ja -tehnikutele ning õpik ehituse eriala üliõpilastele ja ehitustehnikumi õpilastele].  Retsenseerinud Evald Vaino.  – Tallinn : Eesti Riiklik Kirjastus. – 684 lk https://www.raamatukoi.ee/cgi-bin/raamat?52636
*1962 – Heinrich Laul. "Raudbetoon II" [õppevahend Eesti NSV kõrgematele õppeasutustele]. Toimetanud Leonid Allikas, retsenseerinud Evald Vaino. – Tallinn : Eesti Riiklik Kirjastus. – 576 lk https://www.raamatukoi.ee/cgi-bin/raamat?125129
*1962 – Leonid Allikas, Valdek Kulbach. "Puitkonstruktsioonid". [õppevahend kõrgematele õppeasutustele]. – Tallinn : Eesti Riiklik Kirjastus. – 415 lk https://www.raamatukoi.ee/cgi-bin/raamat?125127
*1969 – Heinrich Laul, Johannes Aare, Leonid Allikas, Valdek Kulbach, Valter Raidna. "Ehituskonstruktsioonide projekteerimise alused". – Tallinn: Valgus. – 439 lk https://www.raamatukoi.ee/cgi-bin/raamat?56015
*1970 – Johannes Aare, Valdek Kulbach. "Metallkonstruktsioonid II". [käsiraamat ehitusinseneridele ja -tehnikutele ning õpik ehituse eriala üliõpilastele ja ehitustehnikumi õpilastele]. – Tallinn : Valgus. – 548 lk https://www.raamatukoi.ee/cgi-bin/raamat?52635
*1972 – Leonid Allikas. "Plastmasskonstruktsioonid". – Tallinn: Valgus – 371 lk https://www.raamatukoi.ee/cgi-bin/raamat?100653

## Viited
Bagdadi rahvusvaheline lennujaam

**Bagdadi rahvusvaheline lennujaam** (IATA: **BGW**, ICAO: **ORBI**), varem *Saddami rahvusvaheline lennujaam* (IATA: **SDA**, ICAO: **ORBS**) (araabia: **مطار بغداد الدولي**) on Iraagi suurim rahvusvaheline lennujaam. Lennujaam asub umbes 16 kilomeetri kaugusel Bagdadi kesklinnast. Lennujaam on rahvusliku lennufirma Iraqi Airwaysi kodulennujaam.

## Välislingid
*
Houari Boumediene lennujaam

**Houari Boumediene lennujaam** (prantsuse keeles: *Aéroport d'Alger Houari Boumediene*) (IATA: **ALG**, ICAO: **DAAG**), tuntud ka kui **Alžiiri lennujaam** või **Alžiiri rahvusvaheline lennujaam**, on rahvusvaheline lennujaam, mis teenindab Alžiiri. Lennujaam asub umbes 16 kilomeetrit Alžiiri kesklinnast.
Kempegowda rahvusvaheline lennujaam

**Kempegowda rahvusvaheline lennujaam** (IATA: **BLR**, ICAO: **VOBL**) on rahvusvaheline lennujaam, mis teenindab Bengalurut. Lennujaam asub umbes 40 kilomeetri kaugusel Bengaluru kesklinnast. Lennujaama läbis 2017. aasta aprillist kuni 2018. aasta märtsini rohkem kui 26,9 miljonit reisijat.

## Välislingid
* 
* Koduleht
Basra rahvusvaheline lennujaam

**Basra rahvusvaheline lennujaam** (araabia keeles: **مطار البصرة الدولي**) (IATA: **BSR**, ICAO: **ORMM**) on suuruselt teine rahvusvaheline lennujaam Iraagis ja asub Basra lõunaosas. Lennujaama lendab üheksa lennufirmat.
Tallinna Polütehnilise Instituudi ehituskonstruktsioonide kateeder

**Tallinna Polütehnilise Instituudi ehituskonstruktsioonide kateeder** oli Tallinna Polütehnilise Instituudi ehitusteaduskonna akadeemiline struktuuriüksus aastatel 1940–1941 ja 1944–1992.

Kateedri peamine uurimissuund oli õhukeseseinalised ja ruumkonstruktsioonid. Uurimissuuna temaatikasse kuulusid raudbetoonkoorikud, õhukeseseinalised metallkonstruktsioonid, rippkonstruktsioonid, puitkoorikud ja telk-vantkatused ning ehitised deformeeruval alusel.

## Ajalugu
1940. aasta oktoobris kinnitas Eesti NSV valitsus "ENSV Tallinna Tehnikaülikooli ajutise põhikirja". Tähtsaks uuenduseks TTÜ uuenenud struktuuris oli kateedrite loomine. Ehitus ja mehaanikateaduskonnas moodustati 7 kateedrit, sealhulgas ehitusmehaanika ja konstruktsioonide kateeder. Endiste raudbetoon-, puu- ja massiivkonstruktsioonide ning tugevuse ja tehnilise mehaanika laborite ühendamise tulemusena moodustati ehitusmehaanika ja -konstruktsioonide labor, mis allutati vastloodud kateedrile.

Saksa okupatsiooni ajal tegutsenud tehnikaülikoolis olid kateedrid kaotatud. 1944. aasta oktoobris ehitusmehaanika ja ehituskonstruktsioonide kateeder taastati. Pärast iseseisva ehitusmehaanika kateedri moodustamist 1951. aastal tegutses ehituskonstruktsioonide kateeder ühtejärgi kuni õppetoolide moodustamiseni 1992. aastal.

## Kateedri nimetused
***ENSV Tallinna Tehnikaülikooli ehitusmehaanika ja konstruktsioonide kateeder** (9. oktoober 1940 – 31. märts 1941)  
***Tallinna Polütehnilise Instituudi ehitusmehaanika ja konstruktsioonide kateeder** (31. märts 1941 – 30. september 1941 ja 18. oktoober 1944 – 1951)
***Tallinna Polütehnilise Instituudi ehituskonstruktsioonide kateeder** (1951–1989)
***Tallinna Tehnikaülikooli ehituskonstruktsioonide kateeder** (1989–1992)

## Kateedrijuhatajad
*Ottomar Maddison (9. oktoober 1940 – 1941 ja 30. oktoober 1944 – 1950)
*Heinrich Laul (1950–1975)
*Valdek Kulbach (1975–1990)

## Õppejõud-akadeemikud
Kolm kateedri õppejõudu valiti akadeemikuteks:
*Ottomar Maddison (1946)
*Heinrich Laul (1961)
*Valdek Kulbach (1986)

## Õppekirjanduse loomine
1960. aastatel ilmusid kateedri õppejõudude sulest rida õpikuid ehituskonstruktsioonide alalt. Sarja "Ehituskonstruktsioonid" autorite kollektiiv pälvis 1970. aastal Nõukogude Eesti preemia teaduse, tehnika ja tootmise alal. 

## Viited

## Kirjandus
*"Ehitusinsenerid TPI-st". koostanud Valdek Kulbach, Armas Luige, Enno Soonurm. Tallinn: Valgus, 1986. Lk 43–54 "Ehituskonstruktsioonide kateeder"
Silvia Künnapuu

**Silvia Künnapuu** (24. detsember 1929 – 26. jaanuar 2023) oli eesti arst (nefroloog).

Ta töötas Tallinna Pelgulinna Haigla nefroloogiaosakonna juhatajana, hiljem Lääne-Tallinna Keskhaigla nefroloogina.

## Tunnustus
*1983 Eesti NSV teeneline arst
*2007 Eesti Punase Risti IV klassi teenetemärk

## Viited
Fagner Conserva Lemos

**Fagner Conserva Lemos** (sündinud 11. juunil 1989 São Paulos) on Brasiilia jalgpallur, kes mängib kaitsjana Brasiilia kõrgliiga klubis Corinthians.

## Klubikarjäär
2009. aastal liitus ta Brasiilia esiliiga klubiga Vasco da Gama. Samal hooajal kindlustati koht kõrgliigasse. 2011. aasta hooajal mängis Fagner Vasco da Gama meeskonna koosseisus 35 kõrgliiga mängus ja lõi neis neli väravat. Vasco da Gama tuli kõrgliigas teisele kohale, kaotades meistriks tulnud Corinthiansele vaid klubile. Fagner valiti lisaks hooaja sümboolsesse koosseisu.

Hooajal 2012–2013 oli ta laenul Saksamaa Bundesliga klubis VfL Wolfsburg.

2014. aastal naasis Corinthiansesse. 2015. aastal tuli ta klubiga Brasiilia meistriks. Eriti edukaks osutus hooaeg 2017, mil ta tuli teist korda Brasiilia meistriks ning võitis ta Corinthiansega ka São Paulo osariigi meistrivõistlused Campeonato Paulista. Lisaks valiti Fagner Brasiilia kõrgliiga hooaja sümboolsesse koosseisu. 2020. aastal valiti ta taas Brasiilia kõrgliiga hooaja sümboolsesse koosseisu.

## Koondisekarjäär
Fagner tuli 2007. aastal Brasiilia alla 20-aastaste koondisega Lõuna-Ameerika juunioride meistriks.

Fagner kustuti Brasiilia rahvuskoondisse 2016. aasta augustiks MM-i valikmängudeks Ecuadori ja Colombiaga. Debüüdi rahvuskoondises tegi ta aga alles järgmise aasta 26. jaanuaril Colombia peetud sõprusmängus.

Ta kuulus Brasiilia koondisse 2018. aasta maailmameistrivõistlustel. Ta kuulus Brasiilia meeskonna algkoosseisu alagrupimängudes Costa Rica ja Serbia, kaheksandikfinaalis Mehhiko ja veerandfinaalis Belgia vastu. Samuti kuulus ta Brasiilia koondisse 2019. aasta Copa Américal.

## Saavutused
;EC Vitória
*Campeonato Baiano: 2007
;PSV Eindhoven
*Eredivisie: 2007–08
*Johan Cruijff Schaal: 2008
;Vasco da Gama
*Campeonato Brasileiro Série B: 2009
*Copa do Brasil: 2011
;Corinthians
*Campeonato Brasileiro Série A: 2015, 2017
*Campeonato Paulista: 2017, 2018, 2019

## Viited

## Välislingid

* Fagner Conserva Lemos Soccerway lehel
Loke Siew Fook

**Anthony Loke Siew Fook** (hiina lihtsustatud kirjas 陆兆福, hiina traditsioonilises kirjas 陸兆福, pinyinis *Lù Zhào Fú*; sündinud 28. aprillil 1977 Serembanis Negeri Sembilani osariigis) on Malaisia poliitik. Ta on 3. detsembrist 2022 Malaisia transpordiminister.
FH-77

**Fälthaubits 77** on Rootsi koostööprojektina valmistatud veetav abimootoriga keskmine 155 mm välihaubits. Haubitsat toodab Bofors(vt BAE Systems AB).

## Kasutavad riigid
* – 410 
*  – 220 
## Sarnaseid relvasüsteeme
* Artillerisystem 08
G5 haubits

**G5** on Lõuna-Aafrika Vabariigi koostööprojektina valmistatud veetav abimootoriga keskmine välihaubits.
Mesilane (perekonnanimi)

**Mesilane** on eesti perekonnanimi.

Perekonnanime Mesilane on pandud Kambi ja Perila mõisas Harju-Jaani kihelkonnas Harjumaal (mõlemad Messilane), Võhmuta mõisas Järva-Jaani kihelkonnas (Messilane) ja Ageri mõisas Järva-Madise kihelkonnas (Messilanne) ning Pilka mõisas Tartu-Maarja kihelkonnas (Messilane) ja Vaiatu mõisas Torma kihelkonnas (Mesilan) Tartumaal.

Nimede eestistamisel määrati Mesilane uueks perekonnanimeks isikutele, kelle perekonnanimi oli Biene, Glasberg, Kral ja Messbak.

2018. aasta 1. jaanuari seisuga on perekonnanimi Mesilane Eestis 20 mehel ja 36 naisel.

*Riho Mesilane (1949–1993), eesti ajakirjanik
Soltam M-68

**Soltam M-68** on Iisraelis koostööprojektina valmistatud veetav abimootoriga keskmine 155 mm välihaubits.

Haubitsat tootis Iisraeli kaitsetööstusettevõte Soltam Systems ning lisaks Iisraelile võeti need kasutusele ka Singapuris ja Tais.

M-68 põhineb soomlaste relval 130 K 90-60.

Toodeti ka Sherman tankide põhjale paigaldatud liikurhaubitsaid (Ro'em / L-33).
Soltam M-71

**Soltam M-71** on Iisraelis kasutatav veetav abimootoriga keskmine 155 mm välihaubits.

Haubitsat toodab Iisraeli ettevõte Soltam Systems.

Relv põhineb varasemal Soltam M-68 haubitsal.
Kazimierz Szczerba

**Kazimierz Wiesław Szczerba** (sündinud 5. märtsil 1954; Ciężkowices Tarnówi maakonnas Väike-Poola vojevoodkonnas) on Poola endine poksija.

## Poksijana
### Poola meistrivõistlustel
Ta oli kokku neljakordne Poola meister – I kergekeskkaalus (kuni 63,5 kg) aastatel 1976 ja 1979 ning II kergekeskkaalus (kuni 67 kg) aastatel 1984 ja 1985.

### Kaasaegsetel olümpiamängudel
Ta sai pronksmedali I kergekeskkaalus (kuni 63,5 kg) 1976. aasta Montréali olümpiamängude poksivõistlustel), kaotades poolfinaalis hilisemale kuldmedali- ja olümpiavõitjale Ray Leonardile (USA) ja jäädes edasisest medaliheitlusest välja ning II kergekeskkaalus (kuni 67 kg) 1980. aasta Moskva olümpiamängude poksivõistlustel, kaotades poolfinaalis hilisemale hõbemedalivõitjale John Mugabile (Uganda) ja jäädes edasisest medaliheitlusest välja. 

### Euroopa meistrivõistlustel
Ta osales I kergekeskkaalus (kuni 63,5 kg) 21. Euroopa meistrivõistlustel (Katowice, 1975), kus kaotas 2. ringis hilisemale hõbemedalivõitjale József Nagy'ile (Ungari) ja jäi edasisest medaliheitlusest välja, 23. Euroopa meistrivõistlustel (Köln, 1979), kus kaotas 1. ringis hilisemale kuldmedalivõitjale ja Euroopa meistrile Serik Qonaqbayevile (NSV Liit) ja jäi edasisest medaliheitlusest välja. ning 24. Euroopa meistrivõistlustel (Tampere, 1981), kus kaotas veerandfinaalis hilisemale pronksmedalivõitjale Dietmar Schwarzile (Ida-Saksamaa) ja jäi edasisest medaliheitlusest välja.

## Poksitreenerina
Pärast sportlaskarjääri lõpetamist 1988. aastal töötas ta poksitreenerina.

## Isiklikku
Tema poeg Michał Szczerba on Poola poliitik.

## Viited

## Välislingid
*
Terrori Topograafia

**Terrori Topograafia** (saksa keeles *Topographie des Terrors*) on Saksamaal Berliinis asuv muuseum, mis tutvustab natsionaalsotsialistliku režiimi kuritegusid enne ja Teise maailmasõja ajal. 

Näitused keskenduvad eelkõige Gestapo, SS-i ja Riigi Julgeoleku Peaameti tegevusele, sest just selles paigas asusid nende peakorterid aastatel 1933–1945.

Muuseumi eesmärk on selgitada, kuidas natsionaalsotsialistlik terrorisüsteem töötas, ning aidata külastajatel mõista, millised olid selle tagajärjed Saksamaale ja Euroopale. Püsiekspositsiooni täiendavad ajutised näitused, arhiivimaterjalid ja haridusprogrammid.

Muuseum avati 1992. aastal ning tänapäeval külastab seda igal aastal ligikaudu üks miljon inimest.

## Viited
Terrori maja

**Terrori maja** (ungari keeles *Terror Háza*) on muuseum Ungaris Budapestis. Muuseum näitab asju, mis on seotud Ungaris valitsenud kahe mittedemokraatliku režiimiga: natsionaalsotsialistide perioodiga ja NSV Liidu perioodiga.

Muuseumi direktor on Mária Schmidt.

Muuseum asutati 24. veebruaril 2002.
Yad Vashem

**Yad Vashem** (heebrea keeles יד ושם) on Iisraelis Jeruusalemmas asuv riiklik uurimiskeskus, mälestusmärk ja arhiiv, mis on pühendatud Teise maailmasõja ajal hukatud ja hukkunud juutidele ja kus uuritakse holokaustiga seotut. 

Yad Vashem loodi Knesseti otsusega 1953. aastal. 

Yad Vashemi arhiivis leidub umbes 62 miljonit dokumenti, tuhandeid fotosid, videoid ja holokausti üleelanute tunnistuste salvestisi.

## Välislingid
*
Agape Keskus

**Agape Keskus** on kristlikke põhimõtteid järgiv Eesti mittetulundusühing. Ühingu tegevuse eesmärk on põhikirja järgi "arendada ja toetada kultuuri ning haridust ja edendada sotsiaaltööd, luues puuetega inimestele tingimusi aktiivseks osavõtuks ühiskondlikust elust ja aidates probleemsetest peredest pärit lapsi".

Ühing asutati 9. novembril 1999 Pärnu metodisti koguduse eestvedamisel. Ühingu peakontor asub Pärnus aadressil Männi tänav 2.

## Viited
Ahja Misjonikeskus

**Ahja Misjonikeskus** on Eesti Metodisti Kiriku (EMK) üksus Põlva maakonnas Põlva vallas Ahja asulas. Keskuses tegutseb EMK Kärsa kogudus.

Misjonikeskuse hoone on endine vorstivabriku hoone, mille 1990. aastate algul EMK ostis. Hoone remonditi ja ehitati ümber misjonikeskuseks.

## Viited

## Välislingid
*Misjonikeskusest EMKi kodulehel
Kolmas Moskva protsess

**Kolmas Moskva protsess**, ametlikult tuntud kui **Nõukogudevastase "paremtrotskistliku bloki" protsess** (Процесс антисоветского «право-троцкистского блока») oli 1938. aasta märtsis toimunud kolmas ja viimane nn Moskva protsessidest. Kohut mõisteti endiste Nõukogude riigi- ja parteitegelaste üle, nagu Nikolai Buhharin, Aleksei Rõkov, Genrihh Jagoda jt, kellele esitati absurdseid süüdistusi, nagu vandenõurühma loomine eesmärgiga taastada kapitalism NSV Liidus, side Saksa luurega, ettevalmistamine sõjaliseks agressiooniks NSV Liidu vastu, kahjurlus tööstuses ja põllumajanduses, atentaadi korraldamine Lenini vastu 1918. aastal ja atentaatide ettevalmistamine Stalini ja Nikolai Ježovi vastu jms. Kohtualuste hulgas oli ka kolm kõrge kvalifikatsiooniga arsti, keda süüdistati Maksim Gorki ja tema poja tapmises "teadlikult valede ravimeetodite valimisega".

Prokuröriks oli Andrei Võšinski, kes esines oma tavalises agressiivses maneeris.

## Süüdistused
*"Niinimetatud "paremtrotskistlik blokk" - see on [[spionaaž]]i, [[diversioon]]i, kahjurluse, poliitiliste mõrvade ja oma kodumaa vaenlastele mahamüümise organisatsioon. Blokil ei ole mitte midagi ideelist, mitte midagi n-ö "vaimset", mitte midagi ideoloogilist. Mis kunagi mõnel selle bloki osalisel mingil määral oli, on ammuilma kaotatud, minetatud, ammuilma haihtunud, kõdunenud haisvas, vastikus spioonlikus põrandaaluses." (A. Võšinski)* 

"Asitõendite" peamise hulga moodustasid eelnevate protsesside materjalid ja süüaluste endi ülestunnistused. Kohtualustele omistati kõige fantastilisemaid kahjurluse akte - nad olevat organiseerinud plahvatusi söekaevanduste šahtides (lootes tappa palju kaevureid), raudteekatastroofe, kariloomade hävitamist jne. Kõige košmaarsemaid lugusid rääkis vana bolševik Zelenski: tema organisatsioon olevat puistanud klaasi ja naelu võisse, et lõigata läbi nõukogude inimeste kõrid ja maod.

## Propagandakampaania

Võimud korraldasid ajakirjanduses mastaapse propagandakampaania, avaldati kohtualuseid hukka mõistvaid lugejakirju, kampaanias osalesid silmapaistvad nõukogude teadlased. Protsessil viibisid Aleksei Tolstoi, Ilja Ehrenburg jt kirjanikud.

## Lääne intellektuaalide suhtumine

Lääne intellektuaalide reaktsioon näidisprotsessile oli kahetine. Oli neid, nagu A. Koestler, kes muutusid lõplikult kommunismi kriitikuteks. Teised aga pidasid süüdistusi nende ilmsele jaburusele vaatamata tõesteks või õigustasid neid. Nii kirjutas Beatrice Webb, Briti sotsiaaldemokraatliku Fabian Society liige, et ta on õnnelik, et Stalin "lõikas välja surnud metsa".

## Viited ja märkused

## Vaata ka

*Esimene Moskva protsess

## Välislingid

*Propagandafilm protsessist "Kohtu otsus - rahva otsus" ("Приговор суда – приговор народа")
*A. Võšinski kohtukõned: Nõukogudevastase "paremtrotskistliku bloki" kohtuasi. (Дело антисоветского «право-троцкистского блока»)
Jaunpiebalga vald

**Jaunpiebalga vald** (läti keeles *Jaunpiebalgas pagasts*) on vald Lätis Cēsise piirkonnas. Vald piirneb sama piirkonna Zosēni ja Vecpiebalga vallaga, Smiltene piirkonna Drusti vallaga, Gulbene piirkonna Ranka ja Druviena vallaga ning Madona piirkonna Liezēre vallaga.

Valla pindala on 184 km². 2016. aasta seisuga elas seal 2026 inimest. Valla keskus on Jaunpiebalga küla.

## Ajalugu

Aastal 1935 oli Jaunpiebalga valla pindala 233  km². Aastal 1945 moodustati vallas Abrupe, Kalnieši, Gauja, Jaunpiebalga ja  Zosēni külanõukogust, vald ise likvideeriti aga aastal 1949. Aastal 1950 sai Jaunpiebalga töölisasula staatuse, aga ülejäänud külanõukogu maad liideti aasta hiljem Abrupe külanõukoguga. Aastal 1957 liideti Abrupe külanõukogu Jaunpiebalgaga kui Jaunpiebalga töölisasula maapiirkond. Aastal 1963 liideti sellest kujunenud Jaunpiebalga alevi maapiirkonnaga ka Gauja külanõukogu. Aastal 1990 kaotas Jaunpiebalga alevi staatuse ja nii alevist kui ka selle maapiirkonnast kujunes Jaunpiebalga vald. Aastatel 2009–2021 kuulus vald Jaunpiebalga piirkonda.

## Loodus

Vald asub suuremalt jaolt Vidzeme kõrgustikul. Tähtsamad jõed on Koiva jõgi ja selle lisajõed Tirza ning Tulija. Suurim kõrgus on 243,2 meetrit (Vinķi mägi).

Looduskaitse all on Kaņepi pärn, Kaņepi tamm, Mazpaupi tamm, Laivaskalnsi saar, Kleivase hiidmänd, Rudgalvji mänd, Ležēni mänd, Maztenclavi mänd, Valge Luha mänd, Lejas Niklavase kivi, Kalna Kļavi vaher, Bukani või Slocene mänd, Vecpaupi tamm ja Kellamänd. Lisaks kasvab vallas arvukalt nimetuid põlispuid.

## Kaitstavad mälestised

Muinsusmälestistest on riikliku kaitse all Lejas Niklavase talu rehi, Jaunpiebalga luteri kirik (sealhulgas sealsed altar, kantsel ja orel), Ezerbrici muinaskalmed ehk Sõjakalmed, Brici järveelamu, helilooja Emīls Dārziņši elumaja ja Jaunpiebalga vallakooli hoone.

Regionaalse kaitse all on Jaunpiebalga kõrtsihoone, Tūlija linnamägi, Jaunģeisti keskaegne kalmistu ehk Butka küngas, hiiepaik Lielmežsi lohukivi, Mazķūģi muinaskalmed (Nauda ehk Lazdi küngas), Tīrumviekšeļi linnamägi, Tirumviekšeļi keskaegne kalmistu, Jaunpiebalga muinaskalmed ehk Rootsi kalmistu, klaasikunstniku Kārlis Miesnieksi elumaja, Vecviekšeļi keskaegne kalmistu (Kalmemägi) ja sealsed kellamännid, Jaunpiebalga keskaegne kalmistu ja endiste kellamändide ase Ciere mäel.

Kohaliku kaitse all on Jānēni keskaegne kalmistu ehk Kalmemägi. Varem kohaliku kaitse all olnud Tirznieki muinaskalmed ja Brici muinasasula ase on nimistust välja arvatud.

## Asustus

Aastal 2011 elas vallas 1858 lätlast, 47 venelast, 17 valgevenelast, 14 ukrainlast, 9 poolakat ja 4 leedulast. 

Valla külad on:

Ülejäänud valla elanikud elasid külade koosseisu mitte kuuluvates taludes.


Jāņaskola - E.Dārziņa un J.Sudrabkalna muzejs 2003-09-06.jpg|Emīls Dārziņši ja Jānis Sudrabkalnsi muuseum
Gauja pie Jaunpiebalgas. 2001-04-13 - panoramio.jpg|Koiva jõgi


## Viited

## Välislingid
Tallinna Tehnikaülikooli ehitiste projekteerimise instituut

**Tallinna Tehnikaülikooli ehitiste projekteerimise instituut** oli Tallinna Tehnikaülikooli ehitusteaduskonna akadeemiline struktuuriüksus aastatel 1992–2016. 

Kohe pärast Eesti taasiseseisvumist alustati 1992. aastal tehnikaülikooli struktuuri ja õppetöö põhjalikku reformimist. Seniste kateedrite asemele loodi instituudid ja nende koosseisus õppetoolid. Üks viiest ehitusteaduskonnas loodud instituudist oli ehitiste projekteerimise instituut. 1992. aastal sai selle juhiks dotsent Vello Otsmaa.

Pärast ehitusteaduskonna reorganiseerimist inseneriteaduskonnaks ja selle koosseisus ehituse ja arhitektuuri instituudi loomist 1. jaanuaril 2017 kujundati ehitiste projekteerimise instituut koos teaduskonna teiste instituutidega ümber TTÜ ehituse ja arhitektuuri instituudiks.

## Instituudi direktorid
*Vello Otsmaa (1992–2001)
*Kalju Loorits (2001–2006)
*Johannes Pello (kohusetäitja 2009–2013)
*Jarek Kurnitski (2013–2016)

## Õppetoolide juhatajaid
*Raudbetoonkonstruktsioonide õppetool: Vello Otsmaa (1992–2004)
*Teraskonstruktsioonide õppetool: Valdek Kulbach (1992–1998); Kalju Loorits (2000. aastal) 
*Puit- ja plastkonstruktsioonide õppetool: Karl Õiger (1993–2003)
*Ehituskonstruktsioonide õppetool: Kalju Loorits (2004–?)
*Geotehnika õppetool: Valdo Jaaniso (1992–1997; õppetooli hoidja 1997–2002)
*Arhitektuuri õppetool: Ilmar Pihkak (1994–2004)
*Ehitusfüüsika ja arhitektuuri õppetool: Karl Õiger (2004–2005)
*Ehitusfüüsika ja energiatõhususe õppetool: Targo Kalamees (2009–2016)

## Viited
Mohammed V rahvusvaheline lennujaam

**Mohammed V rahvusvaheline lennujaam** (prantsuse keeles: *Aéroport international Mohammed V*, araabia keeles: م**طار محمد الخامس الدولي**, IATA: **CMN**, ICAO: **GMMN**) on rahvusvaheline lennujaam, mis teenindab Casablancat Marokos. 

Lennujaama läbis 2014. aastal natuke alla 8 miljonit reisija. 

Lennujaam on rahvusliku lennufirma Royal Air Maroci kodulennujaam.
O'Hare'i rahvusvaheline lennujaam

**Chicago O'Hare'i rahvusvaheline lennujaam** (IATA: **ORD**, ICAO: **KORD**, FAA LID: **ORD**), tuntud ka kui **O'Hare'i lennujaam**, **Chicago O'Hare** või lihtsalt **O'Hare** on rahvusvaheline lennujaam, mis teenindab Chicago linna Ameerika Ühendriikides. Lennujaam asub umbes 23 kilomeetrit Chicago kesklinnast. Lennujaam on American Airlinesi ja United Airlinesi kodulennujaam. Lennujaama läbis 2017. aastal 79,8 miljonit reisijat.

Chicago Midway rahvusvahelise lennujaama järglaseks loodud O'Hare sai alguse II maailmasõja ajal lennuväljana, mis teenindas Douglas Aircraft Company C-54 transpordilennukite tootmistehast. 1940. aastate keskel nimetati see ümber Orchard Fieldi lennujaamaks ja sellele määrati IATA kood ORD. 1949. aastal nimetati see ümber lendur Edward O'Hare'i järgi, kes pälvis sõja ajal esimese mereväelasena Aumedali. Kuna O'Hare oli esimene pärast II maailmasõda kavandatud suur lennujaam, oli O'Hare'i uuenduslik disain teerajajaks mitmetes lennujaamalahendustes, näiteks otsepääs kiirteelt terminali ja maa-alused tankimissüsteemid lennukitele.

O'Hare sai kuulsaks reaktiivlennukite ajastul, olles aastatel 1963–1998 maailma kõige tihedaima reisijaliiklusega lennujaam ning see on tänapäevani üks tihedaima liiklusega lennujaamasid maailmas. O'Hare'i teenindab bussiliin, Chicago metroo ja sinna saab sõita mööda 190. kiirteed.
Leiutajate loend

*Siin on loetletud [[leiutaja]]id. Eraldi loend on [[Rootsi leiutajate loend|Rootsi leiutajatele]]*

## A
*Villu Aabne
* Arisaka Nariakira
## A
*Edouard de Beaumont
## C
*Antonio Benedetto Carpano
*Giovanni Cavalli
*Elisha Collier
*Samuel Colt

## F
*Daniel Gabriel Fahrenheit

## H
* Hino Kumazo
## J
*Al-Jazarī
*Alfred von Kropatschek
## M
*Charles Macintosh
*Ferdinand Ritter von Mannlicher
* Murata Tsuneyosi
* Manuel Mondragón

## N
*Thorsten Nordenfelt
* Nambu Kijiro
## P
* Helge Palmcrantz
* Jean Samuel Pauly
## S
*Simon Stevin
## V
* Aurel Vlaicu
* Leonardo da Vinci
## W
*Martin von Wahrendorff
George Bushi rahvusvaheline lennujaam

**George Bushi rahvusvaheline lennujaam** (IATA: **IAH**, ICAO: **KIAH**, FAA LID: **IAH**) on rahvusvaheline lennujaam Ameerika Ühendriikide Texase osariigis Houstonis. Lennujaam asub umbes 23 kilomeetrit Houstoni kesklinnast.

Lennujaam on United Airlinesi kodulennujaam. Lennujaama läbis 2017. aastal rohkem kui 40,5 miljonit reisijat.
Anton Josipović

**Anton (Ante) Josipović** (sündinud 22. oktoobril 1961 Banja Lukas Bosnia ja Hertsegoviinas) on Bosnia ja Hertsegoviina ning Jugoslaavia endine poksija, rahvuselt horvaat. 

## Harrastajana
### Jugoslaavia meistrivõistlustel
Ta oli Jugoslaavia meister II keskkaalus (kuni 75 kg) 1982. aastal. 

### Kaasaegsetel olümpiamängudel
Ta võitis poolraskekaalus (kuni 81 kg) 1984. aasta Los Angelese olümpiamängude poksivõistlustel kuldmedali ja tuli olümpiavõitjaks. Tema võit oli ebaharilik, sest teises poolfinaalis, kust pidi tulema tema finaalivastane, diskvalifitseeriti Evander Holyfield (USA) ning selle kohtumise võitjaks kuulutatud Kevin Barry (Uus-Meremaa) ei saanud jälle tervislikel põhjusil (Holyfield lõi ta poolfinaalis nokauti) osaleda finaalis. Josipović sai finaalis seega loobumisvõidu.

### Maailmameistrivõistlustel
Ta osales II keskkaalus (kuni 75 kg) 3. maailmameistrivõistlustel (München, 1982), kus kaotas 2. ringis oma kohtumise ja jäi edasisest medaliheitlusest välja.

## Elukutselisena
Ta poksis juulist 1990 kuni aprillini 1992 ning uuesti 10. detsembril 1994 ja 17. juunil 1995 elukutselisena. Ta pidas kokku 10 kohtumist, millest võitis 8 (neist 4 nokaudiga) ja kaotas 2 kohtumist.

## Viited

## Välislingid
* 
*Anton Josipović lehel ''BoxRec''. Inglise keeles
Peter Waugh

**Peter Ian Waugh** (sündinud 1956 Londonis) on luuletaja, tõlkija ja kirjastaja. Alates 1981 elab Viinis. Tegeleb eksperimentaalse luulega, sageli esineb hääleluule vormis ja koos muusikutega. 
 
Töötab vabakutselise tõlkijana ja inglise keele õpetajana. On loovkirjutamise õppejõud Viini Tarbekunsti Ülikoolis (*Hochschule für angewandte Kunst Wien*). Viini ingliskeelsete poeetide assotsiatsiooni (*Vereinigung englisch-sprachiger DichterInnen in Wien*/*Association of English-Language Poets in Vienna*) Labyrinth, luuleajakirja Subdream ja eksperimentaalse luulegrupi DAstrugistenDA asutajaliige. Luulefestivali "Höfleiner donauweiten" (Höflein an der Donau, Austria) korraldaja. Korraldab luulelavastusi Austrias ja välismaal, sealhulgas igakuist avatud mikrofoni kohvikus Café Kafka ja luulesündmust Poetry in the Park.

## Raamatud
Tema luulet on avaldatud ülemaailmsetes antoloogiates, ajakirjades ning veebilehtedel.

On avaldanud mõned kogud:
* 2000 "Horizon Firelight", kaasautor Karin Kaminker
* 2002 "Haiku Butterfly Death Dream"
* 2003 "Glowworms", koos Evelyn Holloway ja Nathan Horowitziga

Eesti keeles on Peter Waugh' tekste ilmunud kogumikus "DAstrugistenDA ütleb" (2017, kirjastus Luul, tõlkijad Kersti Unt, Aare Pilv ja Rauno Alliksaar)

## Viited

## Välislingid
* https://www.wordsandworldsmagazine.com/archive-1/fall-issue-2016-herbst-ausgabe-2016/peter-waugh/
* http://www.kritya.in/0304/en/poetry_at_our_time8.html
* https://www.festivaldepoesiademedellin.org/en/Festival/27/News/Waugh.html
Laplace

**Laplace** on prantsuse perekonnanimi.
## Nime kandjaid
*Lucien Laplace (1905–1960), prantsuse poksija
*Pierre-Simon Laplace (1749–1827), prantsuse astronoom, füüsik ja matemaatik
Laplace'i teisendus

**Laplace'i teisendus** on integraalteisendus, mis reaalmuutuja või kompleksmuutuja funktsioonile seab vastavusse ühe kompleksmuutuja funktsiooni.

Signaalitöötluses seatakse antud integraalteisenduse läbi aja funktsioonile f(t) vastavusse kujutis F(s) üle komplekstasandi s=σ+jω.

Ajas statsionaarsete perioodiliste funktsioonide jaoks taandub Laplace'i teisendus Fourier' teisenduseks ja kujutise spektriks ehk sagedusspektriks üle s-tasandi imaginaartelje s=jω (ehk σ=0). Selle vaste on praktilise spektrianalüüsi teel saadav signaali spekter.

Sageli on spektri analüüsi juures võimalik piirduda signaali spektri mooduliga ehk amplituudispektriga (näiteks helisignaalide puhul, kuigi heli komponentide omavaheliste faasisuhted, eriti nende muutused heli kestmise ajal, on paljudel juhtudel tajutavad).

Lineaarsete süsteemide (näiteks elektriahelate) puhul on kasutatavad nende ülekandefunktsioonid, mille praktilised vasted on sageduskarakteristikud ja siirdekarakteristikud.

## Originaalid
Laplace'i teisendus eksisteerib ainult teatud funktsioonide klassil ja sellesse klassi kuuluvaid funktsioone nimetatakse originaalideks. Funktsiooni f nimetatakse originaaliks, kuiː

* funktsioon f on tükiti pidev lõigus [0, T] iga T>0 korral,
* leiduvad reaalarvud M > 0 ja \alpha \geq 0, et iga t\geq 0 korral |f(t)| \geq Me^{\alpha t}. Funktsioon võib olla ülimalt eksponentsiaalse kasvuga.

Reaalarvude \alpha alumist raja nimetatakse funktsiooni f karvu näitajaks.

## Definitsioon
Kui funktsioon f on originaal, siis tema Laplace'i kujutiseks nimetatakse funktsiooniː

F(s) = \int_0^{\infty} f(t) e^{-st} \, dt.

## Vaata ka
*Z-teisendus
*Operaatorarvutus

## Viited
Eestlased Titanicul

**Eestlaste seosed ookeaniliinilaevaga Titanic** olid teoreetiliselt võimalikud, kuigi seda ei kinnita ükski konkreetne tõend. Oletatavasti võis tollasest Venemaa Keisririigi alla kuulunud Soome Kindralkubermangust pärit 63 soomlasele lisaks laeval viibida ka mõni üksik Eestimaa või Liivimaa kubermangust pärit eestlasest reisija või laevapereliige. Vestelugusid on räägitud ka laeval jõukamat perekonda saatnud eesti soost naisteenijast. 

Suurbritannia lippu kandnud kuningliku postiauriku kodusadam oli Liverpool. Titanic uppus oma esimesel reisil 15. aprillil 1912 pärast kokkupõrget märkamatuks jäänud triiviva jäämäega. Uppumatuks peetud üliluksuslik reisilaev ei jõudnud kunagi sihtsadamasse New Yorki. Titanic oleks pidanud silduma Manhattani jõesaare kai nr 59 ääres, et kõrgseltskonnad koos teenijaskondadega saaksid väljuda. Seejärel pidi laev silduma immigratsiooniväravaks ehitatud Ellis Islandi väikesaarel, et tervisekontrolli saaksid suunduda II ja III klassi reisijad.   

Laev jõudis peatuda Southamptonis Inglismaal, Cherbourgis Prantsusmaal ja Queenstownis Iirimaal.   

## Võimalikud eestlased Titanicu pardal
Eestlaste viibimist laeval võib kinnitada eesti keeles trükitud piibel, mis aastakümneid hiljem laevavraki uurimise käigus nelja kilomeetri sügavusest merepõhjast pinnale tõsteti.

### Jacob Cook
Jacob Cook oli tõenäoliselt Põhja-Ameerikasse õnneotsinguile suundunud 43-aastane puunikerdajast inglispärastatud nimega III klassi reisija **Jakob Kukk**. Ta astus Southamptonis laevale 10. aprillil ja hukkus koos sellega. Tema surnukeha, kui see hiljem ka merest välja tõsteti, jäi tuvastamata. Tema pilet numbriga A/5 3536 maksis 8 naela ja 1 šilling.

### Hermann Rägastik
Hermann Rägastik on oletatav eluga pääsenud II mehaaniku assistent, kes korjati pärast pikki tunde jääkülmas vees hulpimist – erinevatele väidetele toetudes – kas Saksa või Inglise laevale. Ta viidi tagasi Suurbritanniasse, kus viibis mitu kuud haiglas. Tema nii-öelda meremeheelulugu on siiski vastuoluline. Kirjapandud logid, märkmed, tunnistused tema töö kohta Titanicul on puudulikud.

### Kuno Friedrichs
Kuno Friedrichs oli väidetavasti laeva meeskonnaliige.

### Tundmatu naisteenija
Eestlased on rääkinud lugusid laeval jõukamat perekonda saatnud eesti soost naisteenijast. Täpsemad andmed, mis seda väidet kinnitaksid, puuduvad.

## Vaata ka
*Titanic
*Atlandi ookeani ületus
*Soomlased ning soomerootslased Titanicul

## Viited
Spektrianalüüs

**Spektrianalüüs** on toiming, mille tulemusena määratakse füüsikalise suuruse jaotumus üle mingi parameetri vahemiku.

Näiteks võib elektromagnetilise kiirguse puhul spektrianalüüsi eesmärgiks olla kiirguse intensiivsuse (valguse heleduse) jaotumuse määramine inimsilmale nähtavas alas (purpurpunasest violetini) lainepikkuste või sageduste järgi (optiline spektroskoopia).

Heli puhul võib eesmärgiks olla heli (näiteks hääliku) sagedusliku jaotumuse (spektri) leidmine. Seda võidakse tahta näiteks kõne analüüsis formantide määramiseks täishäälikute ja heliliste kaashäälikute puhul (mille puhul varem kasutati ka terminit sonograafia). Helisalvestuses võib huvi objektiks olla heli spektraalne jaotumus üle kogu inimese kuulmise seisukohast huvipakkuva sagedusala (tavaliselt 20...20000 Hz).

Elektriliste suuruste (vahelduvsignaalide) puhul teostatakse spektri analüüsi väga mitmetel eesmärkidel, näiteks elektrivõrgu pinge harmoonilise koostise (reeglina kõrgemate harmoonikute olemasolu ja/või nende suuruse) kindlakstegemiseks.

Raadiotehnikas on spektrianalüüs abivahendiks mitmesuguste tehniliste probleemide lahendamisel raadiosignaali muundustrakti väljatöötamisel (projekteerimisel) ja raadio- ja sideseadmete ekspluatatsioonis.

Elektriliste ja raadiotehniliste signaalide spektrianalüüs vastab üldjoontes signaali Fourier' teisenduse teostamisele, kuid võib tehnilise teostuse poolest selle matemaatilisest esitusest lahku minna. Näiteks võidakse signaali sageduslikke komponente eristada hoopiski nende väljafiltreerimise teel analoogfiltrite abil või numbriliste meetodite abil (FFT).

Elektriliste signaalide spektrianalüüsi seadmeid nimetatakse spektrianalüsaatoriteks (*Spectrum analyzers*).

## Vaata ka
*Spektrianalüsaator
*EMC

## Viited
Eesti karikavõistlused võrkpallis

**Eesti meeste karikavõistlused võrkpallis** on Eesti Võrkpalli Liidu korraldatavad karikavõistlused.

## Võitjad

## Vaata ka
* Eesti naiste karikavõistlused võrkpallis

## Välislingid
* Koduleht
* Võitjad
Rootsi ajaloomuuseum

**Rootsi ajaloomuuseum** (rootsi keeles *Historiska museet* ehk *Statens historiska museum*) on Rootsi riiklik arheoloogia-, kultuuriajaloo- ja kunstimuuseum. Muuseum asub Stockholmis. 

Muuseum asutati 1934.

Muuseumihoone projekteerisid Bengt Romare ja Georg Scherman.

Muuseumi direktor on Maria Jansén.

Näiteks 2017 külastas muuseumi 165 973 inimest.
Ainola

**Ainola** oli soome helilooja Jean Sibeliuse, tema abikaasa Aino Sibeliuse ja nende pere kodu aastatel 1904–1972. 

Ainola asub Järvenpää linna lähedal Tuusula järve kaldal. Nimi "Ainola" viitab 'Aino (elu)kohale'.

Ainola projekteeris Lars Sonck. 

1972 müüsid Jeani ja Aino tütred selle koha Soome riigile. 1974 avati seal muuseum.
Griffithi observatoorium

**Griffithi observatoorium** (inglise *Griffith Observatory*) on observaatorium Ameerika Ühendriikide osariigi California suurimas linnas Los Angeleses. 

*[[Art déco]]* stiilis observatoorium on populaarne turismiatraktsioon, seal on teaduse- ja kosmoseteemalised näitused.

See avati 1935. aastal ja on alati olnud tasuta külastatav, sest nii oli ette nähtud observatooriumi rahastaja Griffith J. Griffithi testamendis.

## Välislingid
Miodrag Perunović

**Miodrag Perunović** (serbia kirillitsas *Миодраг Перуновић*; sündinud 12. detsembril 1957 Cetinjes) on Jugoslaavia FSV, Jugoslaavia Liitvabariigi ja Montenegro endine poksija.

## Harrastajana
Ta võistles kuni oktoobrini 1981 Jugoslaavia FSV eest. Jugoslaavia-siseselt võistles ta Montenegro SV eest.

### Jugoslaavia meistrivõistlustel
Ta oli kokku kolmekordne Jugoslaavia meister – II kergekeskkaalus (kuni 67 kg) 1978. aastal ning I keskkaalus (kuni 71 kg) aastatel 1979 ja 1981. 

### Kaasaegsetel olümpiamängudel
Ta osales I keskkaalus (kuni 71 kg) 1980. aasta Moskva olümpiamängude poksivõistlustel, kus kaotas 2. ringis oma kohtumise ja jäi edasisest medaliheitlusest välja.

### Maailmameistrivõistlustel
Ta sai II kergekeskkaalus (kuni 67 kg) 2. maailmameistrivõistlustel (Belgrad, 1978) hõbemedali, kaotades finaalis kuldmedalivõitjale ja maailmameistrile Valeri Ratškovile (NSV Liit).

### Euroopa meistrivõistlustel
Ta võitis I keskkaalus (kuni 71 kg) 23. Euroopa meistrivõistlustel (Köln, 1979) kuldmedali ja tuli Euroopa meistriks. 

Ta sai I keskkaalus (kuni 71 kg) 24. Euroopa meistrivõistlustel (Tampere, 1981) hõbemedali, kaotades finaalis kuldmedalivõitjale ja Euroopa meistrile Aleksandr Koškinile (NSV Liit). 

## Elukutselisena
Ta poksis kuni septembrini 1990 Jugoslaavia FSV eest ning alates detsembrist 1990 kuni oktoobrini 1994 Jugoslaavia Liitvabariigi eest.

Ta poksis alates oktoobrist 1981 kuni oktoobrini 1994 elukutselisena. Ta pidas kokku 30 kohtumist ning võitis neist 22 (neist 7 nokaudiga), kaotas 6 (neist 4 nokaudiga) ja viigistas 2 kohtumist.

## Tunnustus
*1976, 1978, 1981 Montenegro SV parim sportlane
*1978 Jugoslaavia FSV parim sportlane juunioride klassis
*1979 Jugoslaavia FSV parim sportlane

## Viited

## Välislingid
* 
*Miodrag Perunović lehel ''BoxRec''. Inglise keeles
Uppsala tänav

**Uppsala tänav** on lühike tänav Tartus Toomemäel, mis kulgeb Lossi tänavalt Tartu Ülikooli Vana Anatoomikumi juurde. 

Aadressil Uppsala 4 (varem Lossi 36) asub Tartu Ülikooli ühiskonnateaduste instituudi hoone, endine sünnitusmaja.

Aadressil Uppsala 8 asub Tartu tähetorn.

Aadressil Uppsala 10 asub Vana Anatoomikum, kus tegutsevad Tartu Ülikooli Infotehnoloogia osakond(sh Arvutiabi), Tartu Ülikooli genoomika instituut ja Tartu Ülikooli teaduskool. 

Tänavale anti Tartu sõpruslinna Uppsala nimi mais 2018, varem kuulusid Uppsala tänava hooned Lossi tänavale.

## Viited

## Välislingid
* Tartu sai Uppsala tänava Postimees, 24. mai 2018
* Asso Ladva Tartu nimetab siiani nimeta tänavajupi Uppsala tänavaks Õhtuleht, 19. aprill 2018
Hans Dsiss

**Hans Dsiss** (sündinud 8. mail 1942 Kuressaares) on eesti sotsioloog, kes on tegelenud peamiselt haridussotsioloogia temaatikaga.

## Viited
Anu Laas

**Anu Laas** (sündinud 19. augustil 1957) on eesti sotsioloog, kes on tegelenud peamiselt soouuringutega.

Ta lõpetas 1975. aastal Tartu 1. Keskkooli. 1992. aastal kaitses ta Tartu Ülikoolis magistritöö ajaloos ja 2000. aastal magistritöö sotsioloogias.

Anu Laas töötab Tartu Ülikooli sotsioloogia ja sotsiaalpoliitika instituudis.

## Viited
ICA

**ICA** või **Ica** võib tähendada järgmist:
*ICA (ka ICA AB), Rootsi ettevõte
*ICA (ka ICA AG), Saksamaa ettevõte
*Rahvusvaheline Ühistute Liit (inglise ''International Co-operative Alliance')
*Ica piirkond Peruus
*Ica, linn Peruus
Jee Kast

**Jee Kast**, kodanikunimega **Joost Stockx**, (sündinud 22. aprillil 1977 Hasseltis) on belgia luuletaja ja slämmpoeet. Kirjutab hollandi keeles. Elab Brüsselis. Pseudonüüm on pärit esimesest luulekogust "Julie, de trut in de kast" (kirjutatud 2002, jäi avaldamata).

2001 lõpetas ta Brüsseli Euroopa ülikooli (Europese Hogeschool Brussel) turunduse alal. Kirjutamise ja töötubade läbiviimise kõrval on tegelnud täiskasvanute haridusega, 2008–2011 tegi turunduse ja ettevõtluse koolitusi kunstnikele.

On luule kirjutamise ja esitamisega tegelenud juba 16 aastat. Esimene luulekogu ilmus 2004, praeguseks on ilmunud 6 kogu (viimased kaks 2012). On andnud välja kolm CD-d, viimane, "Stockholm" ilmus 2012 ja autor on avaldanud selle oma veebilehel tasuta allalaaditavana. 2014. aastal esines Tartus Prima Vistal ja TarSlämmi finaalis külalisesinejana.

2009–2011 osalenud üleriiklikel slämmluule võistlustel ja võitnud auhindu. 2012. aastal pääses ta Belgia talendivõistluse ("Belgium's Got Talent") finaali ning samal aastal astus üles ka Flandria ja Hasselti TEDx-i konverentsil.

## Viited

## Välislingid
* Koduleht
* luule-CD "Stockholm"
* Telesaate "Belgium's Got Talent" finaal, katkend Youtube'is
Die Damen aus der Hölle

***"Die Damen aus der Hölle"*** (eesti keeles 'daamid põrgust') oli Esimeses maailmasõjas Keskriikide Saksa ja Austria-Ungari vägedes käibel olnud väljend Antanti vägede poolel sõdinud šoti meeste mõnitamiseks ja pilkamiseks. 

Esimesed olid sõjaliselt hõivanud Serbia ja Montenegro kuningriigid ning Albaania vürstkonna. Keskriikide liitu kuulunud Bulgaaria kuningriigi abiga kujunes otsene vastasseis Kreeka kuningriigi piiril.

1914. aasta juulis oli Lääne-Balkanil vallandunud algav maailmasõda. Balkani poolsaarele hea merepääsuga Salonika linna alla hakkas 1915. aasta novembris kogunema šotlastest moodustatud Suurbritannia rügement, mis võttis osa 1916. aasta Antanti sõjalistest operatsioonidest. 

Sakslased püüdsid naeruvääristada nende seelikuid meenutavaid kilte ja tugevat võitlusvõimet. Kuid 10. teenistuspataljoni šotlased võtsid väljendit *The Ladies from Hell* isekeskis komplimendina ning vastasid, et nad on piisavalt kõvad mehed, et sõjas kartmatult kasvõi vastassugupoole rõivaid kanda!

Sakslastest keisrivägede küllaltki noobel keelekasutus osutab siiski nende aukartusele šotlaste ees.
Seattle'i Tacoma rahvusvaheline lennujaam

**Seattle'i Tacoma rahvusvaheline lennujaam** (IATA: **SEA**, ICAO: **KSEA**, FAA LID: **SEA**), mida nimetatakse ka **Sea-Taci lennujaamaks** või **Sea-Taciks**, on peamine lennujaam, mis teenindab Seattle'it Ameerika Ühendriikides.

Lennujaam asub umbes 21 kilomeetri kaugusel Seattle'i kesklinnast. Lennujaam on Alaska Airlinesi, Delta Air Linesi ja Horizon Airlinesi kodulennujaam. Lennujaama läbis 2017. aastal rohkem kui 46,9 miljonit reisijat.
T grupp

**T grupp AS** (varasemate nimedega Tallinna Bussijaam OÜ, Osaühing Bussireisid) on Eesti transpordiettevõte. 

Ettevõte registreeriti Äriregistris 1998 ja ettevõtte juriidiline aadress on Lastekodu tänav 46 (Tallinna bussijaam).

Ettevõtte juht on Andres Osula.

Ettevõte on loonud tarkvaralise Tpileti süsteemi, mille kaudu saab osta kaugliinibusside pileteid.

## Viited

## Välislingid
*Ettevõtte koduleht
Teherani Imam Khomeini rahvusvaheline lennujaam

**Teherani Imam Khomeini rahvusvaheline lennujaam** (pärsia keeles فرودگاه بینالمللی امام خمینی; IATA: **IKA**, ICAO: **OIIE**) on Iraani pealinna Teherani peamine rahvusvaheline lennujaam.

Lennujaam asub umbes 30 kilomeetri kaugusel Teherani kesklinnast. Teherani Imam Khomeini rahvusvahelist lennujaama läbis 2017. aastal üle 8,8 miljonit reisija. Lennujaam on Iran Airi ja Mahan Airi kodulennujaam.

## Vaata ka
* Ukraine International Airlinesi lend 752

## Välislingid
* 
* Ametlik koduleht